Hamburgerrygg

Hamburgerrygg er en utbenet del av svinekam. Kjøttstykket er renskåret uten svor. Det viktigste forskjellen på benfri svinekam og hamburgerrygg er at sistnevnte røkes før videre foredling.

Normal tilberedning er at kjøttstykket lettsaltes, surres og røkes før det kokes til kjernetemperaturen er 72–76 °C.

Til industriell salting er det i noen grad tradisjonelt brukt nitritt. Denne praksisen er omdiskutert i Danmark og Norge og dessuten uavklart med hensyn til EU-reguleringer.

Hamburgerrygg kan serveres kald eller varm som middagsrett eller skjæres i tynne skiver og brukes som pålegg. I såvel Danmark som Norge er hamburgerrygg tradisjonsmat med festkarakter som også er utviklet i en rekke moderne versjoner i forhold til tilberedning, garnityr og annet følge.

Referanser

Kjøtt